Ummagumma

***Ummagumma*** er et dobbeltalbum av Pink Floyd, som inneholder én LP/CD med konsertopptak og én LP/CD med studioinnspillinger.

Albumet ble lansert 25. oktober 1969 i Storbritannia/Europa og en måned senere i USA. Det nådde 5.-plass på de britiske hitlistene og 74.-plass på de amerikanske hitlistene. 

## Bakgrunn
Konsertalbumet inneholder fire av bandets mest populære låter på den tiden. «Careful With That Axe, Eugene» var i mange år en av bandets konsertfavoritter og var den eneste låten fra 1960-årene som også ble fremført på konserter mot slutten av 1970-årene. Dette albumets versjon av «Astronomy Domine», som opprinnelig ble utgitt på *[[The Piper at the Gates of Dawn]]* (1967), er den første utgivelsen av en Syd Barrett-låt der Barrett ikke medvirker selv.

Studiodelen er noe av det mest eksperimentelle og særeste Pink Floyd har utgitt. Alle bandmedlemmene fikk tildelt en halv LP-side hver der de kunne gjøre det de ville. Richard Wrights firedelte «Sysyphus» er jazzinspirert keyboardbasert musikk. Den inneholder også et lite utdrag fra salmen «Glade jul». Roger Waters' to bidrag spenner fra den stemningsfulle «Grantchester Meadows» til den psykedeliske «Several Species of Small Furry Animals Gathered Together in a Cave and Grooving with a Pict», der Waters utelukkende bruker sin egen stemme innspilt i forskjellige hastigheter og tromming på sin egen kropp som instrumenter. David Gilmours «The Narrow Way» er tredelt. I den siste delen viser Gilmour for første gang at han er komfortabel med langt flere instrumenter enn bare gitar. Poenget med studioalbumet var at bandmedlemmene skulle spille alle instrumenter selv i de delene de fremførte, men Nick Mason fikk hjelp av sin daværende kone Lindy til å spille fløyte i den tredelte «Grand Vizier's Party». Forøvrig består den av trommer, perkusjon og lydeffekter innspilt av Mason.

*Ummagumma* og dets konsept har i ettertid blitt kraftig kritisert av bandmedlemmene selv. David Gilmour har omtalt prosjektet som ren desperasjon, mens Nick Mason mener albumet beviste at bandet var mye bedre sammen enn hver for seg.

## Sporliste
### CD/LP 1

#«Astronomy Domine» (Barrett) – 8:30
#«Careful with That Axe, Eugene» (Gilmour, Mason, Waters, Wright) – 8:50
#«Set the Controls for the Heart of the Sun» (Waters) – 9:12
#«A Saucerful of Secrets» (Gilmour, Mason, Waters, Wright) – 12:48

### CD/LP 2
#«Sysyphus: Part 1» (Wright) – 1:03 (4:29)
#«Sysyphus: Part 2» (Wright) – 3:30 (1:49)
#«Sysyphus: Part 3» (Wright) – 1:49 (3:07)
#«Sysyphus: Part 4» (Wright) – 6:59 (3:38)
#«Grantchester Meadows» (Waters) – 7:26
#«Several Species of Small Furry Animals Gathered Together in a Cave and Grooving with a Pict» (Waters) – 4:59
#«The Narrow Way Part 1» (Gilmour) – 3:27
#«The Narrow Way Part 2» (Gilmour) – 2:53
#«The Narrow Way Part 3» (Gilmour) – 5:57
#«The Grand Vizier's Garden Party: Part 1» (Entrance) (Mason) – 1:00
#«The Grand Vizier's Garden Party: Part 2» (Entertainment) (Mason) – 7:06
#«The Grand Vizier's Garden Party: Part 3 (Exit)» (Mason) – 0:38

### Kassettutgave (Storbritannia/Europa)
Kassettutgaven hadde en annerledes sporliste fra LP-utgaven. I stedet for å være et dobbeltalbum, bestod kassettutgaven av én enkelt kassett. I tillegg var rekkefølgen på sangene stokket om, slik at det ikke var noe skille mellom konsert- og studiodelene av albumet.  

#«Sysyphus»	- 13:28
#«Astronomy Domine» - 8:32
#«Grantchester Meadows» - 7:26
#«Several Species of Small Furry Animals Gathered Together in a Cave and Grooving with a Pict» - 4:59
#«Careful with That Axe, Eugene» - 8:49
#«The Narrow Way» - 12:17
#«Set the Controls for the Heart of the Sun» - 9:27
#«The Grand Vizier's Garden Party» - 8:46
#«A Saucerful of Secrets» - 12:48

### Kassettutgave (USA)
Den amerikanske kassettutgaven skilte seg fra både den europeiske kassettutgaven og den opprinnelige LP-en. Med unntak av «Astronomy Domine» ble konsertdelen av albumet utelatt. Samtidig skilte rekkefølgen på sangene fra studioalbumet seg noe fra de andre utgavene:
#«Astronomy Domine» 
#«The Narrow Way» 
#«Grantchester Meadows»	 
#«Several Species of Small Furry Animals Gathered Together in a Cave and Grooving with a Pict»	 
#«Sysyphus»	 
#«The Grand Vizier's Garden Party»

## Personell
*David Gilmour – gitarer, vokal, alle instrumenter på «The Narrow Way» (gitarer, vokal, tangenter, trommer og bassgitar)
*Nick Mason – trommer, perkusjon, lydeffekter
*Roger Waters -bass, perkusjon, vokal, gitarer på «Grantchester Meadows» og vokaleffekter og lydeffekter på «Several Species...»
*Richard Wright – keyboard, vokal, alle instrumenter på «Sysyphus» (tangenter, perkusjon, gitar og lydeffekter)
*Lindy Mason – fløyte på «Grand Vizier's Party»
*Hipgnosis – albumdesign

## Eksterne lenker
*